Na osnovu članova 118. i 177. Zakona o radu („Službene novine Federacije Bosne i Hercegovine“, broj: 26/16, 89/18 i 44/22), člana 105. Zakona o osnovnom odgoju i obrazovanju-prečišćeni tekst („Službene novine Tuzlanskog kantona“, broj: 10/20, 8/21, 11/21, 22/21, 5/22, 10/22, 11/22, 9/23 i 12/23), člana 93. Kolektivnog ugovora za djelatnost osnovnog obrazovanja u Tuzlanskom kantonu („Službene novine Tuzlanskog kantona“, broj: 3/17, 7/18, 16/18, 17/18, 17/20, 22/21, 20/22 i 4/23), nakon konsultacija sa Sindikalnom organizacijom Javne ustanove Osnovna škola „\_\_\_\_\_\_\_\_“ \_\_\_\_\_\_\_\_, Školski odbor na sjednici održanoj dana, \_\_\_\_\_\_\_\_\_\_. godine, donosi:

**PRAVILNIK**

**O IZMJENAMA I DOPUNAMA PRAVILNIKA O RADU**

**Pravni osnov za donošenje Pravilnika o izmjenama i dopunama Pravilnika o radu JU Osnovna škola „\_\_\_\_\_\_“ \_\_\_\_\_\_\_\_\_\_\_ je Aneks Kolektivnog ugovora za djelatnost osnovnog obrazovanja u Tuzlanskom kantonu („Službene novine Tuzlanskog kantona“, broj: 4/24)**

**Član 1.**

U Pravilniku o radu JU Osnovna škola „Pazar“ Tuzla, broj: 01-385/23 od 15.06.2023. godine, u članu 48. iza stava (7) dodaju se novi stavovi (8) i (9) i glase:

„(8) Odredbe ovog člana primjenjuju se i na radnika koji radi u dvije ili više škola koje se finansiraju iz Budžeta Kantona, u kojima radnik radi s punim radnim vremenom, a za kojeg su direktori škola obavezni vršiti neophodne konsultacije s ciljem usaglašavanja strukture njegovog rada u okviru 40 satne radne sedmice utvrđene Pedagoškim standardima i priznavanja odnosno obračuna prekovremenog rada.

(9) Prekovremeni rad u smislu stava (8) ovog člana obračunava se procentualno radnom vremenu u tim školama.“

Dosadašnji stav (8) postaje stav (10).

**Član 2.**

U članu 57. u stavu (1) tačka d) alineja 3. mijenja se i glasi:

„- roditelj/staratelj djeteta sa poteškoćama u razvoju, za svako dijete............2 radna dana,“.

**Član 3.**

U članu 64. u stavu (1) iza tačke „m“ dodaje se nova tačka „n“ koja glasi:

„n) posebna briga i njega o članu uže porodice sa 100 % invaliditetom utvrđenim od strane nadležnog organa ........................................................................................do 7 radnih dana“.

Dosadašnje tačke n) i o) postaju tačke o) i p).

**Član 4.**

U članu 65. stav (1) tačka a) iza riječi „zemlji“ dodaju se riječi „te u drugim opravdanim slučajevima“.

**Član 5.**

U članu 74. stav (1) iza riječi „ginekološki pregled“, dodaju se riječi „ultrazvučni pregled donjeg dijela karlice,“ a iza riječi „prostate“, dodaju se riječi „tumor marekri i pregled fizijatra“.

**Član 6.**

U članu 80. stav (1) mijenja se i glasi:

„(1) Radnici u osnovnoj školi, razvrstavaju se u devet platnih razreda i za svaki platni razred utvrđuje se koeficijent za obračun osnovne plaće u sljedećim vrijednostima :

**Platni razred:** **Koeficijent:**

I platni razred 4,01

II platni razred 3,80

III platni razred 3,39

IV platni razred 3,14

V platni razred 2,89

VI platni razred 2,46

VII platni razred 2,26

VIII platni razred 1,99

IX platni razred 1,58“

U stavu (2) u tački d) u alineji 4. riječi „pravne struke“ brišu se.

**Član 7.**

U članu 82. u stavu (4) na kraju stava briše se tačka i dodaju riječi „ ,bez obzira da li se radi o osnovnom ili počasnom stručnom zvanju.“.

U stavu (5) iza riječi „radnog staža“ dodaju se riječi „ ,od čega najmanje 15 godina“.

U stavu (6) tekst „izuzetno“ briše se, a iza riječi „zvanje“ dodaje se riječ „trajno“.

**Član 8.**

U članu 85. u stavu (1) u tački c) iza riječi „nastave“ dodaju se riječi „i rad nastavnika predmetne nastave u kombinovanom odjeljenju razredne nastave“.

Iza stava (9) dodaju se stavovi (10) i (11) koji glase:

„(10) Za otežane uslove rada utvrđene u tačkama d), e), f), g) i i) dodaci radniku mogu iznositi maksimalno 10 %.

(11) Radniku, koji radi u dvije ili više škola, a koji u smislu tačke d) i tačke i) stava (3) ovog člana ima pravo na otežane uslove rada, dodatak na plaću se obračunava na iznos osnovne plaće koju bi radnik ostvario na svom radnom mjestu sa punim radnim vremenom.“.

**Član 9.**

U čanu 86. u stavu (1) z tački a) riječi „posebnim propisima“ zamjenjuju se riječima „Uredbom o naknadi troškova za službena putovanja („Službene novine Tuzlanskog kantona“, br. 6/19 i 9/23)“.

**Član 10.**

Iza člana 86. dodaje se novi član 86a. i glasi:

**„Član 86a.“**

**(Naknada povodom vjerskih praznika)**

(1) Radniku osnovne škole može se isplatiti naknada povodom vjerskih praznika u iznosu najviše do 30 % prosječne neto plaće isplaćene u Federaciji prema posljednjem objavljenom podatku Federalnog zavoda za statistiku.

(2) Visinu i način isplate naknade iz stava (1) ovog člana, kao i druge neophodne uslove, utvrdit će Vlada Kantona posebnom odlukom.

**Član 11.**

U članu 88. u stavu (2) u tački c) iza riječi „naknadu“ dodaju se riječi „ ,koji može biti i u obliku cjenovnika isprintanog sa ovlaštene internet stranice prijevoznika“.

Iza stava (2) dodaje se novi stav (3) i glasi:

(3) Ukoliko radnik nije u mogućnosti pribaviti dokaz iz stava (2) tačka c) ovog člana pravo na prijevoz se ostvaruje na osnovu podataka o cijeni prijevoza koji službenim putem pribavlja poslodavac.

Dosadašnji stavovi (3), (4), (5) i (6) postaju stavovi (4), (5), (6) i (7).

**Član 12.**

U članu 116. u stavu (1) u tački b) iza alineje 26. dodaju se alineje 27. i 28. i glase:

„27. Zloupotreba i neprimjereno korištenje društvenih mreža koje dovodi do porede dostojanstva i ugleda radnika, učenika i škole;

28. Zloupotreba snimaka sa nadzornih kamera od strane radnika i menadžmenta škole;“

Dosadašnje alineje 27. i 28. postaju alineje 29. i 30.

**Član 13.**

U članu 123. iza stava (4) dodaje se novi stav (5) i glasi:

„(5) Radnik škole, koji bude u skladu sa zakonom privremeno suspendovan sa poslova i radnih zadataka u školi, ima pravo na naknadu u iznosu od 70 % svoje osnovne plaće a izuzetno, kada ima svoju porodicu koju izdržava (supružnika i dijete/djecu), radnik škole ima pravo na naknadu plaće u iznosu od 85 % od svoje osnovne plaće. Ako se utvrdi da radnik nije odgovoran za učinjenu povredu radne dužnosti niti je odgovoran za krivično djelo, koji su bili razlogom privremene suspenzije, radnik ima pravo i na druga prava po osnovu rada.“.

**Član 14.**

U članu 129. u stavu (8) iza riječi „školom“ dodaje se tekst „za obavljanje funkcije na koju je imenovan, a osoba koja obavlja poslove pravnika u Sindikatu, na period od četiri godine, oslobodit će se polovine radnog vremena, na teret Budžeta Kantona“.

Stav (9) mijenja se i glasi:

„(9) Plače, naknade plaća i pripadajuće naknade iz prethodnog stava ovog člana obračunavaju i isplaćuju škole kod kojih su predsjednik Kantonalnog odbora i pravnik Sindikata u radnom odnosu na neodređeno vrijeme i to u iznosima koje bi ostvarili da su radili.“.

**Član 15.**

(1) Ovaj Pravilnik o izmjenama i dopunama Pravilnika o radu stupa na snagu osmog dana od dana objavljivanja na oglasnoj tabli škole.

**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JAVNA USTANOVA OSNOVNA ŠKOLA**

**„\_\_\_\_\_\_\_\_\_\_\_“ \_\_\_\_\_\_\_\_\_**

**Broj: 01-**

**\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_.godine**

**Predsjednik Školskog odbora**

**M.P.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prije usvajanja ovog Pravilnika o izmjenama i dopunama Pravilnika o radu, izvršene konsultacije sa Sindikatom JU Osnovne škole „\_\_\_\_\_\_\_“ \_\_\_\_\_\_\_\_\_\_, kao predstavnikom radnika.

**Predstavnik Sindikata**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Službena zabilješka:**

Pravilnik o izmjenama i dopunama Pravilnika o radu objavljen na oglasnoj tabli škole dana, \_\_\_\_/\_\_\_\_/ 2024. godine, a stupio je na snagu dana, \_\_\_\_/ \_\_\_\_/ 2024. godine.

**Sekretar škole**

\_\_\_\_\_\_\_\_\_\_\_\_\_\_\_\_\_\_\_\_\_\_